উন্নয়নশীল দেশ হিসেবে জাতিসংঘের আনুষ্ঠানিক স্বীকৃতি পেতে ২০২৪ সাল পর্যন্ত অপেক্ষা করতে হবে। এরপর আরো তিন বছর বর্তমানের জিএসপি সুবিধা পাবে বাংলাদেশ। এই সুযোগ ২০২৭ সালের পর আর থাকবে না। তবে এখন থেকে পদক্ষেপ নিলে ২০২৭ সালের পর জিএসপি প্লাস সুবিধা পেতে পারে বলে রবিবার সচিবালয়ে সাংবাদিকদের সঙ্গে মতবিনিময়কালে জানিয়েছেন বাণিজ্যমন্ত্রী তোফায়েল আহমেদ। এ সময় মন্ত্রী সরকারের তরফ থেকে জিএসপি প্লাস প্রয়োজনীয় সব পদক্ষেপ নেওয়া হবে বলে জানিয়েছেন। যদিও ইউরোপীয় ইউনিয়ন দক্ষিণ এশিয়ায় পাকিস্তান ও শ্রীলঙ্কাকে জিএসপি প্লাস সুবিধা দিলেও ভারতকে এই সুবিধা দেয়নি।